Վերջապես ԱՄՆ նախագահ Դոնալդ Թրամփի մասին, դեպի ում ձգվում են Facebook-ը եւ Cambridge Analytica-ը ցնցած սկանդալի թելերը: Սակայն հնարավոր է Թրամփը գուցե այդ մասին դեռ չի էլ մտածում, որովհետեւ մի քանի այլ սկանդալներ նրան արդեն խեղդում են: Մի կողմ թողած արդեն քանի օր տեւող աղմուկը, որ առաջացրեց Թրամփի` ՌԴ նախագահ Պուտինին զանգահարելը եւ շնորհավորելը, երբ բոլոր խորհրդականները հորդորել էին չզանգել: Թրամփի ավելի մեծ խնդիրն այն է, որ 2016-ի ԱՄՆ նախագահական ընտրություններին ՌԴ միջամտությունը հետաքննող հատուկ դատախազ Ռոբերտ Մյուլլերը վերջապես հարցաքննելու է Թրամփին, հնարավոր է` հենց այս շաբաթ: Եվ, ահա, երեկ հրաժարական ներկայացրեց Թրամփի անձնական փաստաբանների խմբի ղեկավարը, այն խմբի, որը կառուցում է Թրամփի պաշտպանությունը Մյուլլերի հետաքննությունում: Հարցաքննության նախօրեին նման հնչեղ հրաժարականը խոսում է Թրամփի դիրքերի թուլության, եթե ոչ` անհուսության մասին: